བལ་གཞུང་ནས་གཞན་བརྟེན་གྱི་བསམ་བློ་དོར་ཏེ་རང་དབང་གི་རྣམ་པ་ལྡན་པའི་བཞུད་ལམ་འཚོལ་སྒྲུབ་ལ་འབད་འབུངས་གནང་བ་དེ་ཧང་སང་དགོས་དོན་ཅི་ཡང་མེད་མོད།དེ་ལས་ཟློག་ཏེ་རྒྱ་དཀར་ནག་གཉིས་ཕན་ཚུན་འཐབ་འཁྲུག་མེད་པར་ཞི་ལྷིང་འབྱུང་ཚེ།དེ་ནི་དགའ་མགུ་བྱ་འོས་ཤིག་ཏུ་གྱུར།རྒྱ་གར་གྱིས་མུ་མཐུད་བལ་གཞུང་གི་རྒྱལ་ནང་སྲིད་བྱུས་ལ་ཐེ་བྱུས་བྱས་པ་དང་།དེ་བཞིན་བལ་ཡུལ་ཕྱོགས་ཀྱི་ཚོང་ལམ་བཀག་འགོག་ཕྱི་ལོ་༢༠༡༥ལོར་ཚོང་ལམ་བཀག་འགོག་མཐའ་མ་བྱས།བྱས་པའི་ཤུགས་རྐྱེན་དེས་གཞི་རྩའི་ཉིན་རེའི་འཚོ་བའི་ཁྲོད་མཁོ་གནད་ཆེ་བའི་དངོས་ཟོག་ཆད་དེ་དཀའ་ཚེགས་བཟོད་གླགས་བྲལ་བར་འཕྲད་ཡོད།རྒྱ་ནག་གཞུང་ནས་དམིགས་བསལ་ཚོང་ལམ་འགག་སྒོ་ཇི་སྙེད་གཅིག་བལ་གཞུང་ལ་འགྲོ་རྒྱུག་ཆོག་པའི་གོ་སྐབས་སྐྲུན་ཏེ་རྒྱ་གར་ནས་ཚོང་ལམ་བཀག་འགོག་ཞུས་པ་དེར་ཁ་གཏད་གཅོག་ཐབས་བྱས་ཡོད།